31.1.2023 г.
BG
Официален вестник на Европейския съюз
L 28/19
Дерогациите, предвидени в първа алинея, буква г), се прилагат по отношение на риболовните кораби на Съюза, които са регистрирали улов на лаврак с фиксирани хрилни мрежи в периода 1 юли 2015 г. — 30 септември 2016 г.
В случай на заместване на риболовен кораб на Съюза държавите членки могат да разрешат дерогациите да се прилагат за друг риболовен кораб на Съюза, при условие че не се увеличава броят на обхванатите от всяка от дерогациите риболовни кораби на Съюза, нито общият им риболовен капацитет.
4.
Ограниченията на улова, определени в параграф 3, не могат да се прехвърлят от един риболовен кораб на друг.
5.
При любителски риболов, включително от брега, в участъци 4b, 4c, 6a и 7a—7k на ICES:
а) от 1 февруари до 31 март 2023 г.: i) се разрешава риболов на лаврак с въдици със или без пръчка само на принципа „улавяне и освобождаване“; ii) се забранява задържането, преместването, трансбордирането и разтоварването на сушата на лаврак, уловен в посочената зона; б) през януари и от 1 април до 31 декември 2023 г.: i)
могат да се улавят и задържат не повече от два екземпляра лаврак на рибар дневно;
ii) минималният размер на задържания лаврак трябва да е 42 cm; iii) за улова или задържането на лаврак не могат да бъдат използвани фиксирани мрежи.
6.
Параграф 5 не засяга евентуалните по-строги национални мерки по отношение на любителския риболов.
Член 12 Мерки по отношение на риболова на лаврак в участъци 8a и 8b на ICES 1.
В съответствие с член 4, параграф 3 от Регламент (ЕС) 2019/472 Франция и Испания гарантират, че смъртността от риболов на запаса от лаврак в участъци 8a и 8b на ICES при извършван от техни кораби търговски и любителски риболов не надвишава стойността на FMSY съгласно определението в член 2, точка 5 от същия регламент.
2.
При любителски риболов, включително от брега, в участъци 8a и 8b на ICES:
а) могат да се улавят и задържат не повече от два екземпляра лаврак на рибар дневно; б) за улова или задържането на лаврак не могат да бъдат използвани фиксирани мрежи.
3.
Параграф 2 не засяга евентуалните по-строги национални мерки по отношение на любителския риболов.
Член 13 Мерки по отношение на риболова на европейска змиорка 1.
Настоящият член се прилага за водите на Съюза, включително бракични води като естуари, крайбрежни лагуни и преходни води, както и за риболовните кораби на Съюза в географски подзони 1—27 на GFCM.
Настоящият член не се прилага за географска подзона 29 на GFCM 2.
Забранява се извършването на търговски риболовни дейности за европейска змиорка (Anguilla anguilla) като целеви вид или като прилов на всеки етап от жизнения ѝ цикъл за период от най-малко шест месеца.
За тази цел всяка засегната държава членка определя един или повече периоди на забрана при спазване на следните условия: а) когато е целесъобразно, периодът или периодите на забрана могат да се различават в рамките на една и съща държава членка в различните риболовни зони, за да се вземе предвид географският и времевият миграционен модел на змиорките през различните етапи от жизнения им цикъл;